דגל האבוריג'ינים האוסטרלי

עיצוב

תיאורו של תומאס את הדגל:
רציתי לעשותו מטריד. בנסיבות רגילות היה לך הצבע הכהה בתחתית והצבע הבהיר מעל, וסידור זה יהיה מתאים לכל אחד אשר יתבונן בדגל. זה לא יטריד אותך. על מנת לטלטל את הצופה לשים זאת (הצבע הכהה) מעל הייתה מטרה כפולה, להטריד... הגורם האחר לכך שהנחתי אותו מעל הייתה שהאבוריג'ינים הלכו על פני האדמה. זוהי עובדה ברורה גם כן. וכך הסיבה לכך שהשחור למעלה היא שזה מטריד לצפייה, ובגלל לימודיי בבית הספר לאומנות לא לבצע דברים יותר מדי ברורים אלא מעט לטלטל וגם לומר כי האנשים הלכו על פני האדמה.
— הארולד תומאס 9 באפריל 1997
תיאורים שונים ניתנו לצבעי הדגל ולמשמעויותיהם. דעה אחת אשר מבוטאת באתר הממשלתי היא כי "השחור הוא העם האבוריג'יני, האדום הוא לאדמה ולאוכרה והצהוב על מנת לסמל את השמש המחדשת המתמידה של החיים" נטען גם כי השחור מייצג את שמי הלילה והאדום את דם האבוריג'ינים אשר נהרגו בקרבות ההתיישבות של האדם הלבן. תומאס בעצמו אמר כי האדום והצהוב היו צבעים ברורים לשימוש מאחר שאוכרה אדומה וצהובה היו צבעים אשר היו בשימוש בני עמו.

היסטוריה

הדגל הונף לראשונה ביום האבוריג'יני הלאומי בכיכר ויקטוריה באדלייד ב-12 ביולי 1971. כמו כן הוא הונף על אוהל השגרירות האבוריג'ינית בקנברה החל משנת 1972. בימיה הראשונים של השגרירות אשר נוסדה בפברואר אותה באותה השנה, הונפו גם עיצובים נוספים לדגל כולל עיצוב אדום-ירוק-שחור אשר עוצב על ידי אוהדים בסידני ועיצוב שחור-אדום אשר במרכזו חנית וארבעה חרמשים זהובים.
האצנית האוסטרלית קאת'י פרימן עוררה סערה כאשר במהלך משחקי חבר העמים הבריטי 1994 אשר התקיימו בוויקטוריה שבקנדה, הניפה את הדגל האבוריג'יני יחד גם הדגל הלאומי האוסטרלי בהקפת הניצחון שלה לאחר זכיתה בתחרות הריצה ל-200 מטרים (בדרך כלל הזוכים מניפים רק את הדגל הלאומי). למרות ביקורת נוקבת מצד מארגני התחרות ומצד מנהל הקבוצה ארתור טוסטל פרימן הניפה את שני הדגלים בשנית לאחר הזכייה בריצה ל-400 מטר.
ההחלטה להפוך את דגל האבוריג'ינים לדגל לאומי אוסטרלי (אשרה התקבלה על ידי ראש הממשלה פול קטינג) נתקלה בהתנגדות של האופוזיציה הליברלית של אותה תקופה, כדוגמת ג'ון האוורד אשר הצהיר כי כל ניסיון לתת לדגל מעמד רשמי תחת חוק הדגלים יראה בצדק על ידי חברי קהילה רבים כלא כצעד של הכרה אלא כמחווה מעוררת מחלוקת". אולם כאשר האוורד נכנס לתפקיד ראש הממשלה ב-1996 הדגל נותר כדגל לאומי. ההחלטה ספגה גם ביקורת מצד יוצר הדגל תומאס אשר טען כי הדגל "אינו זקוק להכרה נוספת"
בשנת 1997 פסק בית המשפט הפדרלי של אוסטרליה כי הארולד תומאס הוא בעל זכויות היוצרים על עיצובו של הדגל האבוריג'יני האוסטרלי ועל כן הדגל מוגן על פי חוק זכויות היוצרים האוסטרלי. הפסיקה הגיעה לאחר בקשתו של תומאס להכרה רשמית בבעלותו על הדגל לאחר הכרזת הפרלמנט על הדגל כדגל אוסטרליה בשנת 1995. על בקשתו עירערו שני אנשים, מר בראון ומר טננט. מאז העניק תומאס זכויות לשימוש ליצרן הדגלים קרול וריצמונדסון על מנת לייצר ולשווק את הדגל.
ועדת הייעוץ הילידית הלאומית תרמה להנפתו של דגל האבוריג'ינים על אצטדיון הומבוש במהלך אולימפיאדת סידני בשנת 2000. הדגל הונף גם על גשר נמל סידני במהלך צעדת הפיוס בשנת 2000 כמו גם באירועים נוספים אחרים.
בשנת השלושים לדגל אשר התקיימה בשנת 2001 אלפי אנשים השתתפו במצעד אשר במהלכו הדגל הועבר מבניין הפרלמנט של אוסטרליה הדרומית לכיכר ויקטוריה. דגל האבוריג'ינים מונף מאז תדיר מול בניין העירייה.

שימוש

דגל האבוריג'ינים מונף תדיר מעל בניינים אוסטרליים רבים לצד הדגל הלאומי, היכל הסחר הוויקטוריאני הוא דוגמה מובהקת לכך, כמו גם מועצות אוסטרליות רבות אשר מניפות את הדגל על בנייני הממשל שלהם (כשהראשונה הייתה מועצת העיר ניוקאסל בשנת 1977).
הדגל לעיתים מחליף את דגל הממלכה המאוחדת בקנטון הדגל הלאומי בעיצוב מתחרה לדגל לאומי חדש. דגלים כאלו במוצגים במדע הבדיוני כדגלי אוסטרליה העתידית, לדוגמה בסרט אופק האירועים הופע דגל זה על שרוולו של סאם נייל. אבוריג'ינים רבים כולל הארולד תומאס מתנגדים לעיצוב זה, תומאס עצמו אמר כי "הדגל שלנו אינו דבר משני, הוא עומד ברשות עצמו, לא בכדי להיות משובץ בכל דבר אחר. יש לטפל בו כצורה זו."